Nagaland

Nagaland es un estat del nòrd-èst d'Índia. Confronta l'estat d'Assam a l'oèst, Arunachal Pradesh e Assam al nòrd, Myanmar a l'èst e Manipur al sud. La capitala de l'Estat es Kohima, e la pus granda vila Dimapur. Ten una superfícia de 16 579 quilomètres carrats amb una populacion de 1 980 602 abitants segon lo recensament de 2011, çò que ne fa un dels estats pus pichon d'Índia. Nagaland es un dels tres Estats d'Índia que la populacion i es majoritariament crestiana.

 Istòria 
Nagaland es vengut lo 16en Estat d'Índia lo 1èr de decembre de 1963. L'Estat coneguèt una insurreccion, e un conflicte interetnic, dempuèis los ans 1950. La violéncia e l'insecuritat limitèron lo desvolopament economic de Nagaland. 

 Geografia 
L'Estat es mai que mai montanhós, levat de zonas que bordejan la val d'Assam que representan 9% de la superfícia totala de l'Estat. Le mont Saramati es lo pus naut somalh amb 3 826 mètres e son sèrre forma una barrièra naturala entre Nagaland e Myanmar. Se situa entre los parallèls de 98 e 96 gras de longitud èst e de 26,6 et 27,4 gras de latitud nòrd. L'Estat abriga una rica varietat de flòra e de fauna.

 Economia 
L'agricultura es l'activitat economica pus importanta, cobrissent mai de 70% de l'economia de l'Estat. Las autras activitats economicas importantas son la forestariá, lo torisme, l'assurança, l'imobilièr e divèrsas industrias artesanalas.

 Fonts 
  Nagaland: Census 2011-2020 data

Categoria:Nagaland
Categoria:Estat d'Índia